b'\n_START_ARTICLE_\nYang Jingnian\n_START_SECTION_\nBakgrunn\n_START_PARAGRAPH_\nYangs Jingnians far, Yang Haizong (\xe6\x9d\xa8\xe6\xb5\xb7\xe5\xae\x97), fant det t\xc3\xb8ft med kone og barn og forlot hjemmet etter et sinnesutbrudd da gutten var bare spebarnet. De s\xc3\xa5 ham aldri igjen. Som en m\xc3\xa5ned gammel ble han sendt av sin mor, Li Yuxia (\xe9\xbb\x8e\xe8\x94\x9a\xe9\x9c\x9e), for \xc3\xa5 bli oppdratt av sin morfar. Da Yang var ti \xc3\xa5r gammel, ble moren gjengift._NEWLINE_Selv om han levde et fattig landsbyliv var Yangs bestefar en l\xc3\xa6rd mann som hadde best\xc3\xa5tt fylkesniv\xc3\xa5eksamenene mot slutten av Qing-dynastiet. Han var meget opptatt av guttens utdannelse, som begynte da han var fire \xc3\xa5r, og han fikk etter kort tid begynne \xc3\xa5 lese bestefarens b\xc3\xb8ker. Da han var 13 var han allerede godt fortrolog med de fire b\xc3\xb8ker og de fem klassikere, og behersket litter\xc3\xa6r kinesisk.\n_START_SECTION_\nKarriere\n_START_PARAGRAPH_\nEtter en kort tid ved Det kinesiske nasjonalistpartis akademi for h\xc3\xa6roffiserer (Whampoa) sluttet han seg til partiet Kuomintang mot slutten av 1920-\xc3\xa5rene. Han studerte \xc3\xb8konomi fra 1932 til 1936 ved Nankai-universitetet i Tianjin og arbeidet deretter i forskningen._NEWLINE_Etter et tre\xc3\xa5rig utenlandsstudium tok han i 1948 doktorgraden i \xc3\xb8konomi ved University of Oxford. Samme \xc3\xa5r ble han professor ved Nankai-Universitetet._NEWLINE_Yang Jingnian holdt forelesninger helt til den h\xc3\xb8ye alder av 86 \xc3\xa5r, og oversatte derutover ogs\xc3\xa5 i de f\xc3\xb8lgende \xc3\xa5r engelskspr\xc3\xa5klig \xc3\xb8konomivitenskapelig litteratur til kinesisk. _NEWLINE_Blant hans oversettelser kan nevnes The Wealth of Nations av Adam Smith, The Economic Development of France and Germany, 1815-1914 av Sir John Harold Clapham, og History of Economics Analysis av Joseph Schumpeter. Han skrev ogs\xc3\xa5 en selvbiografi da han var hundre \xc3\xa5r gammel._NEWLINE_Han d\xc3\xb8de i en alder av 107 \xc3\xa5r.'